(24 ) 
nostre tres doulz créateur, advocatte de tous amoureux cueurs, 
en Fonneur et révérence d'elle, sera par nous tenue solennele 
feste de puy royal et diner, au lieu où avizé sera, auquel puy 
royal seront fais serventois de cinq coupples à la loenge et 
selon la feste d’icelle tres glorieuse vierge, selon le contenu 
de nostre amoureux mandement qui lors sera envoié par les 
bonnes villes. 
Et y sera donnée couronne de 1 mare d’argent pesant, et 
chapel de cinq unces d’argent pesant, aux deux mieux faisans 
ce jour, pourveu toutesvoies que chascun qui fera au dit puy 
serventois et ara par avant fait, ou mois de may plus prochain 
devant ce jour, chancon amoureuse, fera son serventois sur sa 
propre amoureuse et non sur autre. Mais ceulz qui point 
n’aront fait, en nostre dicte court et feste de puy, chançon 
amoureuse en may porront à leur plaisance prendre chançon 
amoureuse qui recordée ara esté en puy royal, ou tempz par 
avant et en, non soyent ceulz de nostre amoureuse 
court ou autres. 
Item, ce meismes jour de puy royal, sera entre huit et neuf 
heures, chantée messe d’icelluy jour, à notte, à son d’orgues, 
diaque, soubdiaque, accoliste, chant et deschant, par les meil- 
leurs chantres que faire se porra, et à l’offrande d’icelle messe, 
offerront, après leur dévocion offerte à l’autel, chascun factiste 
ou réthoricien, qui fait ara serventois, son serventois en la 
main de l’un de noz amoureux trésorierz qui sera ordonné 
de les recevoir à ce jour au plus pres de l’autel. 
Et iceulz serventois ainsy par ly receus prestement, nostre 
dit trésorier les mettra en une grande bourse de drap de soye 
et les sellera du contreseel de nostre amoureuse court pour les 
jugier à telle heure par cculx et ainsy que ordonné sera. 
Item, se aucun des grans princes conservateurs et autres 
avoient dévocion à donner ruby et dyamant du leur, en lieu de 
couronne et chapel, faire se porra de leur bonne grace et 
auctorité. 
